User:יונתן אלכסנדר/sandbox

מפציעי השחר – סיפורו של נביל על ימיה הראשונים של ההתגלות הבהאית או סיפורו של נביל (בפרסית: תאריח-י-נביל) הינו תאור היסטורי של ימיהן הראשונים של הדתות הבאביות והבהאיות, אשר נכתב ע"י נביל זארנדי (אשר היה ידוע גם כנביל-י-אעט'ם, נביל הגדול) בין השנים 1889-1890. התרגום האנגלי מאת שוגי אפנדי יצא לאור בשנת 1932.

הכותב
נביל הצטרף לבאביזם בסביבות שנת 1847. בזמן שהיה באבי נסע ברחבי איראן וקידם את התנועה ע"י פגישות עם מנהיגים מקומיים והפצת ספרות באבית. לאחר מות הבאב, היה אחד מהטוענים להגשמת נבואותיו המשיחיות של הבאב, אך לבסוף ויתר על כך והצטרף לבההא אללה (ראה ערך), בבגדד בשנת 1858. לאחר מכן נסע ברחבי המזרח התיכון כדי להפיץ את האמונה הבהאית, וכתב את "מפציעי השחר" בעכו, שם גם נפטר בשנת 1892.

המקורות לספר
הספר מסתמך בעיקר על זכרונותיהם של אנשים מראשוני הבאביים, וגם על זכרונתיו של נביל עצמו, אשר השתתף באירועים רבים אותם הוא מתאר.

תוכן הספר
חלקו של הספר אשר ראה אור באנגלית מספר על ראשית ההיסטוריה הבהאית באיראן של המאה ה-19, עד שנת 1853 בערך, עם גירושו של בהאא אללה לבגדד. לספר שני חלקים: קודם לתחילת הבאביזם, ואחריה. בחלק הראשון מסופר על שייח' אחמד אחסאי, תאולוג שיעי אשר קדם לבאב אשר הקים תנועה משלו בתוך האסלאם השיעי, אשר רבים מחבריה הצטרפו לבאביזם ולבהאיזם, ויורשו סייד כזים רשתי, איתו הבאב נפגש ולמד אולי חלק מתורתו. בחלק השני מסופר על  חיי הבאב, ואותיות הח"י (ראה ערך) וביניהם מולא חוסיין (ר"ע), קודוס (ר"ע), טאהירי (ר"ע), וגם דיין (ר"ע), חוג'ג'ת (ר"ע) ובהאא אללה עצמו.

השוואה לספרים אחרים דומים
ישנו גם ספר בשם "תאריח-י-ג'דיד" (ההיסטוריה החדשה), אשר נערך בשנת 1880 ע"י מירזא חוסיין המאדני, אשר התבסס על זכרונות שכתב באבי בשם מירזא ג'אני קשאני אודות הבאב בין השנים 1850-1852. שלא כמו "מפציעי השחר", ספר זה אינו פרי ידיו של סופר אחד, ומכיל תוספות וגרסאות שונות של אותן זכרונות, בנוסף לשגיאות בהעתקת כתבי היד.

השפעת הספר
על פי פיטר סמית' ב A Concise Encyclopedia of the Bahá'í Faith, לספר הייתה השפעה גדולה על הבנתם של בהאיים מערביים את דתם ואת קשריה לבאביזם.

תרגומים
הספר נערך, תורגם בחלקו לאנגלית, והודפס לראשונה בשנת 1932 ע"י שוגי אפנדי, נינו של בהא'ולה ומנהיג הדת הבהאית דאז. התרגום מכסה בערך את חציו הראשון של הספר. הטקסט המקורי עוד לא יצא לאור בשלמותו, על אף שקיימים תרגומים לפרסית ולטורקית של תרגומו האנגלי של שוגי אפנדי. הספר, תורגם גם לכמה שפות אחרות, ביניהן צרפתית וערבית. כתב היד המקורי נשמר בארכיון הבהאיי הבינלאומי בחיפה.

מהדורות הספר באנגלית

 * - complete edition, with illustrations, footnotes in English and French, complete introduction and appendices.
 * - abridged, without illustrations.

קישורים חיצוניים
הספר במהדורה האנגלית משנת 1932

קישורים לאיוריי הספר